## El Consell aprova les bases per a concedir les ajudes pels danys produïts per l’incendi forestal de Villanueva de Viver

*** Les ajudes ascendixen a un import global de 325.350 euros
* Els municipis objecte d’estes ajudes són Fuente la Reina, Montán, Montanejos, Puebla de Arenoso i Villanueva de Viver**

El Consell ha aprovat les bases reguladores i es concedixen 325.350 euros com a ajuda per a pal·liar els efectes del greu incendi forestal declarat el 23 de març de 2023 i que va afectar els municipis castellonencs de Fuente la Reina, Montán, Montanejos, Puebla de Arenoso i Villanueva de Viver.

Fuente la Reina rebrà una ajuda de 14.541 euros, Montán de 101.658 euros, Montanejos de 58.328 euros, Puebla de Arenoso de 137.876 euros, i Villanueva de Viver 12.946 euros.

Les ajudes hauran d’anar destinades a actuacions de reparació dels danys produïts en infraestructures i béns públics, en instal·lacions i estructures agràries o d’altres sectors econòmics diferents del forestal, i en béns mobles i immobles de persones físiques o jurídiques.

També podran presentar els possibles danys a béns mobles i immobles de persones físiques o jurídiques que no estigueren coberts pel sistema d’assegurances; així com, si és el cas, dels gastos extraordinaris que, amb caràcter urgent, s’haja hagut d’efectuar a conseqüència de l’incendi forestal i el seu objectiu haja sigut el funcionament dels servicis essencials o imprescindibles per a garantir la vida i seguretat de les persones.

L’objectiu d’estes ajudes és que puguen tornar a la normalitat al més prompte possible totes les zones que es van vore afectades per l’incendi forestal al qual es referix este acord.

Fecha: 16/07/2024